11/01/2016 | Administración LocalMunicipal
Santiago de Compostela
Sección Municipal de Contratación
Servizo de mantemento, conservación e mellora dos espazos verdes e do arborado do Parque de Salgueiriños do Concello de Santiago de Compostela

OBXECTO DO CONTRATO: Servizo de mantemento, conservación e mellora dos espazos verdes e do arborado do Parque de Salgueiriños do Concello de Santiago de Compostela (contrato reservado a centros especiais de emprego segundo a D. A. 5ª do TRLCSP). REFERENCIA DO EXPEDIENTE: CON/51/2015. TIPO DE LICITACIÓN: 82.644,63 euros. PRAZO DE EXECUCIÓN: Establécese un prazo de execución de 1 ano. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Non se esixe (R. D. 773/2015). DOCUMENTACIÓN e INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas.10.2.- O contrato adxudicarase, mediante procedemento aberto, tomando como base os criterios de adxudicación que se detallan a continuación, por orde decreciente de importancia con arranxo á seguinte ponderación: OFERTA ECONÓMICA: 75 puntos. Outorgaráselle a puntuación máxima á oferta económicamente máis vantaxosa para o Concello, segundo o sinalado no parágrafo seguinte: As empresas clasificaranse inicialmente pola orde de mellor a peor, segundo o criterio do “prezo máis baixo”. Obtida a orde de prelación segundo o criterio anterior, outorgaráselle a puntuación máxima (75 puntos) á oferta máis baixa, aplicándolle ao resto das ofertas a fórmula seguinte, para determina-la súa puntuación: Pn = (Pm x Ob) / On Pn: puntuación da oferta. Pm: puntuación máxima posible. Ob: importe da oferta máis baixa. On: importe da oferta que hai que puntuar. MELLORAS: valorarase con 25 puntos a mellor oferta, considerando como tal a que inclúa o maior número das especies que de seguido se detallan: Tulipa day dreah (1ª calidade 12+). Tulipa atlantis (1ª calidade 12+) Narcisus tete a tete (1ª calidade 12+). Narcisus barret (1ª calidade 12+). Crocus mix (1ª calidade) Crocus sativus (1ª calidade). Iris golden beauty. Ás restantes ofertas outorgaráselle unha puntuación proporcional ao número de unidades ofertadas. As ofertas terán as seguintes proporcións:. 30% para a especie Tulipa. 30% para a especie Narcisus. 35% para a especie Crocus. 5% para a especie Iris Golden beauty. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 28 de decembro de 2015. O ALCALDE Asdo.: Martiño Noriega Sánchez